Source: https://adp.skdp.sk/p/pracovny-cas-komplexne-jun2019
Timestamp: 2019-05-24 09:46:12+00:00
Document Index: 11430993

Matched Legal Cases: ['§87', '§ 12', '§90', '§ 87', '§90', '§ 142', '§ 90']

Seminár: Pracovný čas komplexne
89,00 € | webinár 81,00 €
81,00 € | cena pre člena SKDP
Trápia Vás otázky z oblasti pracovného práva? Medzi inými aj v oblasti pracovného času sa vynára množstvo otázok. Netrápte sa s hľadaním odpovedí a nájdite ich rýchlo a jednoducho u nás.
17. júna 2019 - 09:00 - 15:30
Seminár poskytne účastníkom možnosť osvojenia si základných teoretických, ale najmä praktických vedomostí z problematiky pracovného času, predovšetkým jeho vymedzenia a zákonom prípustného rozsahu, rozvrhovania pracovného času rovnomerným a nerovnomerným spôsobom s odkazom na dodržanie minimálneho nepretržitého odpočinku v rámci príslušného kalendárneho dňa, resp. v tyždni, identifikácie práce nadčas, pracovnej pohotovosti a prestávok v práci. Vzdelávanie sa rovnako zameria na objasnenie rôznych modelov výstavby nepretržitého odpočinku s dôrazom na potreby zamestnávateľa, zavedenie pružného
pracovného času ako aj vhodnú úpravu pracovného času na základe požadavky zamestnanca. Osobitne zdôraznená bude problematika určovania pracovného času počas realizácie pracovnej cesty a participácia zástupcov zamestnancov v oblasti pracovného času (schvaľovanie zmenových kalendárov a ich zmena).
Ostatná časť seminára bude venovaná problematike nerovnomerného rozvrhnutia pracovného času s primárnym zameraním na zavedenie, praktické používanie inštitútu konta pracovného času s jeho vzájomným prepojením na identifikáciu práce nadčas, zmenovými kalendármi, čerpanie dovolenky, stanovením vyrovnávacieho obdobia a jeho diferenciáciou od doby trvania dohody o konte pracovného času, vymedzením vážnych prevádzkových dôvodov, ale aj výpočtu dovolenky v režime nerovnomerného rozvrhnutia pracovného času.
• osvojenie si základných teoretických i praktických poznatkov z oblasti právnej úpravy pracovného času a doby odpočinku medzi dvoma zmenami
• základná orientácia na najčastejšie chyby v praxi zo strany zamestnávateľov
• rovnomerné rozvrhovanie pracovného času
• nerovnomerné rozvrhnutie pracovného času podľa §87 Zákonníka práce vrátane potreby participácie zástupcov zamestnancov (§ 12 Zákonníka práce)
• pružný pracovný čas (jeho zavedenie, prevádzkový a voliteľný pracovný čas),
• prestávky v práci (prestávka na odpočinok a jedenie, bezpečnostné prestávky, prestávky v zmysle §90 ods. 10 Zákonníka práce)
• nepretržitý denný odpočinok, nepretržitý odpočinok v týždni (4 modely)
• pracovná pohotovosť, práca nadčas, nočná práca, náhrada za stratu času
• legislatívna úprava konta pracovného času - § 87a Zákonníka práce
• dohoda o konte pracovného času a jej podstatné náležitosti (
• doba trvania dohody o konte pracovného času a stanovenie vyrovnávacieho obdobia pre kumuláciu hodín do konta pracovného času
• rozvrhovanie pracovného času v konte pracovného času, zmenové kalendáre a §90 ods. 9 Zákonníka práce
• práca nadčas v konte pracovného času, prekážky v práci v konte pracovného času
• vysporiadanie kladného a záporného účtu v konte pracovného času, reťazenie kônt pracovného času a možnosť ich začatia s negatívnym saldom
• možné aplikačné problémy konta pracovného času (osobitné kategórie zamestnancov - tehotné ženy, osamelých zamestnancov)
• vážne prevádzkové dôvody v kontexte § 142 ods. 3 Zákonníka práce a možnosť neuplatnenia § 90 ods. 9 Zákonníka práce